
PARLAMENTUL  ROMÂNIEI
CAMERA  DEPUTAȚILOR
Comisia pentru industrii si servicii

									București, 08.05.2018
					                                             Nr.4c-3/213/2018




BIROUL PERMANENT
AL
CAMEREI DEPUTAȚILOR


		 
		Vă înaintăm, alăturat, Raportul asupra proiectului de Lege pentru ratificarea Acordului de parteneriat privind relaţiile şi cooperarea între Uniunea Europeană şi statele membre ale acesteia, pe de o parte, şi Noua Zeelandă, pe de altă parte, semnat la Bruxelles, la 5 octombrie 2016  transmis cu adresa nr. P.L.x. 230 din 23 aprilie 2018.
		În raport de obiectul și conținutul său, proiectul de lege face parte din categoria legilor ordinare.
		În conformitate cu prevederile art.75 din Constituția României, republicată, și ale art.92 alin.(8) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată.
					

PREȘEDINTE,

Iulian Iancu

R A P O R T
asupra proiectului de Lege pentru ratificarea Acordului de parteneriat privind relaţiile şi cooperarea între Uniunea Europeană şi statele membre ale acesteia, pe de o parte, şi Noua Zeelandă, pe de altă parte, semnat la Bruxelles, la 5 octombrie 2016

		În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege pentru ratificarea Acordului de parteneriat privind relaţiile şi cooperarea între Uniunea Europeană şi statele membre ale acesteia, pe de o parte, şi Noua Zeelandă, pe de altă parte, semnat la Bruxelles, la 5 octombrie 2016, transmis cu adresa nr.P.L.x. 230 din 23 aprilie 2018, înregistrat la comisie sub nr.4c-3/213 din 24 aprilie 2018.
		Consiliul Legislativ, cu avizul nr.250/28.03.2018, avizează favorabil proiectul de lege.
		Comisia pentru politică externă, cu avizul nr. 4c-13/13 din 2 mai 2018, a avizat favorabil proiectul de lege. 
		Proiectul de lege are ca obiect de reglementare ratificarea Acordului de parteneriat privind relaţiile şi cooperarea între Uniunea Europeană şi statele membre ale acesteia, pe de o parte, şi Noua Zeelandă, pe de altă parte, semnat la Bruxelles, la 5 octombrie 2016. Acordul contribuie în mod considerabil la îmbunătăţirea relaţiei de parteneriat cu Noua Zeelandă, bazată pe valori şi principii comune, inclusiv pe respectarea drepturilor şi libertăţilor fundamentale, a statului de drept precum şi a păcii şi securităţii internaţionale. Documentul este un acord bilateral de tip mixt, „partea europeană” fiind alcătuită din statele membre împreună cu Uniunea Europeană. Cooperarea între cele două părţi este structurată pe trei piloni: 
		a) cooperarea politică privind chestiunile de politică externă şi de securitate de interes comun, inclusiv privind armele de distrugere în masă (ADM), arme de calibru mic, şi armamentul uşor (SALW), combaterea terorismului, promovarea păcii şi a securităţii internaţionale şi cooperarea în cadrul forurilor internaţionale;		
		b) cooperarea privind domeniul economic şi comercial, inclusiv facilitarea fluxurilor comerciale şi de investiţii, aspectele sectoriale economice şi comerciale, cum ar fi agricultura, măsurile sanitare şi fitosanitare, barierele tehnice în calea comerţului, achiziţiile publice şi proprietatea intelectuală;
		c) cooperarea tehnică, inclusiv în domeniile cercetării şi inovării, educaţiei şi culturii, migraţiei, combaterii terorismului, combaterii criminalităţii organizate şi a criminalităţii informatice.
		Membrii Comisiei pentru industrii și servicii au examinat proiectul de lege în ședința din 08 mai 2018 și au hotărât, cu unanimitate de voturi, să propună Plenului Camerei Deputaților adoptarea proiectului de Lege pentru ratificarea Acordului de parteneriat privind relaţiile şi cooperarea între Uniunea Europeană şi statele membre ale acesteia, pe de o parte, şi Noua Zeelandă, pe de altă parte, semnat la Bruxelles, la 5 octombrie 2016.
		La lucrările comisiei a participat, în calitate de invitat, din partea Ministerului Afacerilor Externe domnul Winzer Cristian- secretar de stat.
		La lucrările comisiei au fost prezenți 17 deputați din totalul de 20  deputați membri ai comisiei.
		În raport de obiectul și conținutul său, proiectul de lege face parte din categoria legilor ordinare.
		În conformitate cu prevederile art.75 din Constituția României, republicată, și ale art.92 alin.(8) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată.








                              PREȘEDINTE,                                SECRETAR,

                               Iulian Iancu                                   Roxana Mînzatu

  











Consilier parlamentar, Isabela Patricia Robe
Consilier parlamentar, Ovidiu Fulga

